תכניות קשת הכוכב הבא עונה 1 כתבות עומר דץ על ענבל בקמן: "היא הכי מרגשת אותי"
סנובית? ביישנית? שאנטי באנטי? כשזה מגיע לענבל בקמן, כנראה שההגדרה המתאימה לה ביותר היא "מים שקטים חודרים עמוק". אם בתחילת הדרך חבריה לתכנית לא ממש ידעו איך לאכול אותה - כיום הם כבר חצי מאוהבים: "יש בה איכות שאין פה באף אחד אחר"
| פורסם 26/11/13 16:57 "פעם חזרנו ביחד במונית", מספר אליאס מלייב על ענבל חברתו לנבחרת, "חשבתי שהיא לא יודעת לדבר". מלייב הוא ממש לא היחיד שקיבל את הרושם הזה על ענבל בקמן, מתמודדת שקשה שלא להתרשם ממנה. אבל הרושם הראשוני הזה, שגרם ללא מעט אנשים לראות בה אדם סנובי ומרוחק, קיבל עם הזמן טוויסט של 180 מעלות: "זאת אחותי", פוסקת חן לוי, ששיתפה עם בקמן פעולה ב"שיר לשירה", "היא מדהימה".
"היא נורא רגישה"
נראה שגם מי שלא הספיק להכיר אותה ממש, מבין שהיא מיוחדת. "היא מדברת פחות כדי לשמור על הקול", מאבחן אליאס, "מקצועית כזאת". אבל בקמן הרגישה, זאת שמקפידה על כל צליל וטון בעיבוד, הצליחה לגייס לעצמה כמה מעריצים.